**Ministerul Mediului, Apelor și Pădurilor**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Dâmboviţa** |

**PROIECT DECIZIA ETAPEI DE ÎNCADRARE**

**15.04.2020**

Ca urmare a solicitării de emitere a acordului de mediu adresate de **S.C. ENGIE ROMANIA S.A. *prin S.C. TRACTEBEL ENGINEERING S.A.***, cu sediul în mun. București, Bulevardul Mărășești, nr.4-6, sector 4, înregistrată la sediul Agenției pentru Protecția Mediului (APM) Dâmbovița cu nr. 13400 din 20.08.2019, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. [**57/2007**](https://idrept.ro/00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. [**49/2011**](https://idrept.ro/00139597.htm), cu modificările şi completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfăşurate în cadrul şedinţei Comisiei de analiză tehnică din data de 30.03.2020 că proiectul ***” Reabilitare rețea de tranzit a gazelor naturale, MP, strada DJ72B zona SRMP Răzvad – râu Ialomița, localitatea Răzvad, județul Dâmbovița cu conducte și instalații de racordare MP din PE 100 SDR 11”*** propus a fi amplasat în com. Răzvad, jud. Dâmbovița – titular ***S.C. ENGIE ROMANIA S.A. prin S.C. TRACTEBEL ENGINEERING S.A.”***, propus a fi amplasat com. , jud. Dâmbovița, județul Dâmbovița **nu se supune evaluării impactului asupra mediului.**

Justificarea prezentei decizii:

I. Motivele pe baza cărora s-a stabilit **luarea deciziei etapei de încadrare in procedura** de evaluare a impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2 pct. 13, lit. a;

b) impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

1. ***Caracteristicile proiectelor***
2. *mărimea proiectului:*

**Conducte existente – traseu redus**:

|  |  |  |  |  |  |  |  |
| --- | --- | --- | --- | --- | --- | --- | --- |
| **Denumire stradă** | **Regim presiune** | **Material** | **Diametru** | **L(m)** | **An PIF** | **Vane OL existente** | **Natura terenului** |
| DJ 720B | MP | OL | 32” | 280 | 1968 |  | Asfalt +Beton și Strat vegetal, Pământ |
| **TOTAL** |  |  |  | **280** |  |  |  |

MP = medie presiune; OL = oțel;

**LUNGIME TOTALĂ REŢEA PROPUSĂ PENTRU REABILITARE = 280 m (traseu redus)**

**Conducte proiectate – traseu redus**:

Conductele propuse au lungimea 420 m, PEHD100 SDR11.

|  |  |  |  |  |  |  |
| --- | --- | --- | --- | --- | --- | --- |
| **Denumire**  **stradă** | **Regim presiune** | **Material** | **Diametru Dn (mm)** | **L (m)** | **Nr. vane propuse** | **Natura terenului** |
| DJ 720B | MP | PE100SDR11 | 500 | 420 | - | Asfalt +Beton și Strat vegetal, Pământ |
| **TOTAL** | | | | **420** |  |  |

MP = medie presiune

Conducta nou proiectată va fi din polietilenă PEHD100SDR11, va avea diametrul de Dn 500 mm pe o lungime de L=420 m și va fi montată îngropat și va funcționa în regim de medie presiune.

Conducta nou proiectată va avea următorul traseu (traseu redus):

1. PC 2 - în conducta Dn 32" OL, MP existentă pe drumul de exploatare DE 3148;
2. în carosabilul drumului de exploatare DE 3148 pe o lungime de 75m și la o distanță fața de limita de proprietate de 2,20m;
3. paralel cu DJ 720B, pe o lungime de 228m, pe partea dreapta a drumului (in sensul de mers spre localitatea Gura Ocniței) de la km 4+ circa 250 până la km 4+ circa 478, la o distanțe variabile fața de carosabil, cu valori cuprinse între 1,50m ÷ 2,30m;
4. subtraversează intersecția drumului național DN 72 cu drumul județean DJ 720B (respectiv transversal DN 72 și parțial longitudinal DJ 720B), prin foraj orizontal pe o lungime de 58m;
5. subtraversează drumul județean DJ 720B prin foraj orizontal pe o lungime de 14m;
6. paralel cu Drumul National DN72, pe o lungime de 45m, amplasată în zona verde de pe partea dreapta a drumului (în sensul de mers spre localitatea Răzvad), la distanțe variabile față de carosabil, cu valori cuprinse între 11,70m ÷ 12,80m;
7. PC 1 - în conducta Dn 32" OL, MP existentă la ieșirea din SRMP Răzvad.

Rețeaua propusă se va executa în regim de medie presiune din punct de vedere al distanțelor față de construcții și utilități, al materialelor folosite și al probelor de presiune.

**LUNGIME TOTALĂ REŢEA PROPUSĂ = 420 m** (traseu redus)

Conductele de gaze naturale din polietilență se vor poza la o adâncime de minim 1 m măsurată de la generatoarea superioară a conductei la suprafața solului. Săparea șanțului se va face cu puțin timp înainte de montarea conductelor.

După pozarea conductei, se umple șanțul cu nisip pană când grosimea stratului de nisip, în urma compactării, depășește cu 10 cm generatoarea superioara a conductei. Materialul rezultat din săpătura, va fi introdus treptat în straturi de max. 30 cm și va fi compactat manual. Șanțurile vor avea trasee pe cat posibil rectilinii. La terminarea lucrărilor, executantul este obligat sa readucă terenurile ocupate temporar la starea lor inițială.

Conductele existente, din oțel izolat cu bitum, se vor dezafecta.

Dezafectarea se va realiza prin decopertarea părții carosabile, scoaterea din pământ a conductelor de oțel, și aducerea terenului la starea inițială inclusiv refacerea părții carosabile, conform tehnologiilor indicate de fiecare primărie – acolo unde este posibil.

Acolo unde condițiile nu permit scoaterea conductelor de oțel pământ – în cazul terenurilor proprietate privată sau atunci când conductele vechi de oțel se află la mai puțin de 2m față de cea mai apropiată fundație sau priză de legare la pământ a unui stâlp LEA - dezafectarea se va face prin blindarea conductelor de oțel la capete, fără a fi scoase din pământ.

b) *cumularea cu alte proiecte:* nu este cazul;

c) *utilizarea resurselor naturale*: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate; în faza de funcţionare se vor utiliza gazele naturale;

d) *producţia de deşeuri*: deşeurile generate atât în perioada de execuţie cât şi în perioada de funcţionare vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) *emisiile poluante, inclusiv zgomotul şi alte surse de disconfort*: în perioada de execuţie, zgomotul va fi generat de utilajele şi mijloacele de transport; lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) *riscul de accident, ţinându-se seama în special de substanţele şi de tehnologiile utilizate*: riscul de accident, pe perioada execuţiei lucrărilor este redus, deoarece nu se utilizează substanţe periculoase, iar alimentarea utilajelor cu carburanţi se face numai la staţiile autorizate; Pentru perioada de funcţionare este prevăzută efectuarea de probe de presiune şi etanşeitate înainte de darea în funcţiune şi program de verificare periodică a traseului în perioada de exploatare.

***2. Localizarea proiectelor***

*2.1. utilizarea existentă a terenului*: terenul pe care se realizează proiectul se află în intravilanul și extravilanul comunei Răzvad, aparține domeniului public al comunei, cu destinația teren neproductiv(căi de comunicații);

2.2. *relativa abundenţă a resurselor naturale din zonă, calitatea şi capacitatea regenerativă a acestora*: nu este cazul;

2.3. *capacitatea de absorbţie a mediului, cu atenţie deosebită pentru*:

a) zonele umede: nu este cazul;

1. zonele costiere: nu este cazul;

c) zonele montane şi cele împădurite: nu este cazul;

d) parcurile şi rezervaţiile naturale: nu este cazul;

e) ariile clasificate sau zonele protejate prin legislaţia în vigoare, cum sunt: proiectul nu este amplasat în sau în vecinătatea unei arii naturale protejate;

f) zonele de protecţie specială, mai ales cele desemnate prin Ordonanţa de Urgenţă a Guvernului nr. [57/2007](http://www.apmbuzau.ro/1_NOUTATI%20Procedura%20EIA(Dalia)_SEPT_2009/Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [5/2000](http://www.apmbuzau.ro/1_NOUTATI%20Procedura%20EIA(Dalia)_SEPT_2009/Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii Apelor nr. [107/1996](http://www.apmbuzau.ro/1_NOUTATI%20Procedura%20EIA(Dalia)_SEPT_2009/Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [930/2005](http://www.apmbuzau.ro/1_NOUTATI%20Procedura%20EIA(Dalia)_SEPT_2009/Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

h) ariile dens populate: nu e cazul;

i) peisajele cu semnificaţie istorică, culturală şi arheologică: nu este cazul;

***3. Caracteristicile impactului potenţial:***

a) extinderea impactului: aria geografică şi numărul persoanelor afectate: nu este cazul;

b) natura transfrontieră a impactului: nu este cazul;

c) mărimea şi complexitatea impactului: impact relativ redus şi local atât pe perioada execuţiei proiectului;

d) probabilitatea impactului: impact cu probabilitate redusă atât pe parcursul realizării investiţiei, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta;

II. Proiectul propus nu intra sub incidenţa art. 28 din O.U.G. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările si completările ulterioare, amplasamentul propus nu se află în/sau vecinătatea unei arii naturale protejate sau alte habitate sensibile.

III. Proiectul nu intră sub incidența art. 48 și 54 din Legea Apelor nr. 107/1996, cu modificările și completările ulterioare; conform adresei Administrației Bazinale de Apă Buzău – Ialomița - Siste

***Condiţiile de realizare a proiectului****:*

***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.

* ***Respectarea condițiilor impuse prin avizele solicitate în Certificatul de Urbanism.***
* ***Titularul are obligația respectării condițiilor impuse prin actele de reglementare emise/solicitate de alte autorități.***
* ***Executarea lucrărilor se va face cu respectarea documentației tehnice depuse, a normativelor și prescriptiilor tehnice specifice;***
* ***Se vor respecta măsurile de reducere și protecție menționate în memoriul de prezentare referitoare la executarea lucrărilor, pentru realizarea proiectului în condiții de siguranță și cu impact minim posibil pe fiecare factor de mediu;***

- înainte de începerea lucrărilor, dacă este cazul, se vor anunţa firmele care au instalaţii în vederea identificării cablurilor şi altor instalaţii subterane, prin efectuarea de gropi de sondaj şi stabilirea poziţiei în vederea evitării deteriorării lor;

- se vor respecta normele tehnice privind distanţa de amplasare faţă de LEA sau priză de legătură la pământ a stâlpilor acesteia;

- se va verifica rezistenţa şi etanşeitatea conductei noi prin efectuarea probelor specifice înainte de branşare; se vor respecta distanţele faţă de zonele de locuit şi faţă de celelalte cabluri şi reţele existente în zonă, conform normativelor în vigoare ;

- se va ţine cont de soluţiile tehnice de execuţie pentru realizare, propuse de proiectant;

**Condiţii impuse pentru organizarea de şantier**:

* beneficiarul împreună cu executantul lucrării vor stabili traseul conductelor, marcându-se pe teren toate punctele de apropiere sau intersecţie a traseului lucrărilor proiectate cu reţelele sau construcţiile subterane existente şi se va asigura accesul la locuinţe;

- materialul excavat pentru realizarea şanţurilor se va depozita pe o singură parte şi va fi folosit ca material de umplutură; la terminarea lucrărilor terenul va fi readus la starea iniţială;

* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;

**Protecţia apelor**

- se vor asigura sisteme controlate de colectare, depozitare şi evacuare a deşeurilor în vederea evitării impurificării apelor de suprafaţă şi subterane;

**Protecţia aerului**

- mijloacele de transport vor fi asigurate astfel încât să nu existe pierderi de material sau deşeuri în timpul transportului; autovehiculele vor avea inspecţia tehnică efectuată prin Staţii de Inspecţie Tehnică autorizate, în vederea reglementării din punct de vedere al emisiilor gazoase în atmosferă;

- se va întocmi şi respecta graficul de execuţie a lucrărilor cu luarea în consideraţie a condiţiilor locale şi a condiţiilor meteorologice;

**Protecția împotriva zgomotului**

- activitatea se va desfăşura după un program stabilit, pentru ca influenţa zgomotului produs de utilaje, asupra obiectivelor învecinate să fie cât mai redusă;

- toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;

**Protecţia solului**

- pământul rezultat din săparea șanțului va fi depozitat provizoriu si apoi refolosit la reumplere;

* după încheierea lucrărilor se va face curăţarea terenului de materialele şi deşeurile rezultate în urma lucrărilor de construcţie;
* în cazul producerii unor poluări accidentale, se vor lua toate măsurile de prevenire şi de combatere a poluărilor accidentale;
* vor fi evitate lucrări care pot duce la degradări ale reţelelor supraterane sau subterane existente în zonă;
* prin lucrările propuse nu sunt necesare tăieri de arbori;

***Modul de gospodărire a deşeurilor***

***Titularul are obligaţia respectării prevederilor Ordonanței de Urgenţă a Guvernului României privind protecţia mediului nr. 195/2005, aprobată cu modificări şi completări prin Legea nr. 265/2006, Legii nr. 211/2011 privind regimul deşeurilor, cu modificările și completărilor ulterioare;***

* deşeurile menajere se vor colecta în europubelă şi se vor preda serviciului de salubritate;
* constructorul este obligat să nu depoziteze în zonă deşeurile rezultate din execuţia lucrării, pământ, pietriş, etc.;
* deşeurile reciclabile rezultate se vor colecta prin grija executantului lucrării, la locul de producere, selectiv pe categorii şi se vor valorifica prin societăţi autorizate în colectarea şi valorificarea acestora;
  + constructorul are obligaţia să ţină evidenţa strictă a cantităţilor şi tipurilor de deşeuri produse, valorificate sau comercializate şi circuitul acestora;
* spaţiile verzi afectate de amplasamentul conductei şi branşamentului de gaze naturale se va reface şi se va aduce la starea iniţială;
* la finalizarea lucrărilor de construcţii se vor executa lucrări de refacere a solului şi a vegetaţiei aferente, care să se încadreze în aspectul zonei, se va curăţa amplasamentul de toate tipurile de deşeuri generate pe perioada realizări proiectului;

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată a şantierului vor fi supravegheate:

* buna funcţionare a utilajelor;
* monitorizarea cantităţilor de deşeuri generate;
* refacerea la sfârşitul lucrărilor a zonelor afectate şi aducerea la starea iniţială a terenului afectat de lucrări;
* se vor lua toate măsurile pentru evitarea poluărilor accidentale, iar în cazul producerii unor astfel de incidente, se va acţiona imediat pentru a stopa, controla, izola, elimina poluarea;

***Proiectul propus nu necesită parcurgerea celorlalte etape ale procedurilor de evaluare a impactului asupra mediului.****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**DIRECTOR EXECUTIV**,

**Mircea NISTOR**

**Șef Serviciu A.A.A.**, **Întocmit,**

**Maria MORCOAȘE consilier AAA**

**Grațiela CIOCOIU- BUNILĂ**

**consilier CFM**

**Șef Serviciu C.F.M., Cornelia VLAICU**

**Elena IVAȘCU**